Vaccine rolaot long fo provins
Rolaot blong COVID vaccine long nara fo provins bae i hapen long en blong Septemba mo Octoba.
Director blong Public Health long Health Ministry, Len Tarivonda, i konfemem.
Mr Tarivonda i talem long Tafea bambae oli rolem aot vaccine long wik blong 27 septemba.
“Yumi kat plan vinis blong ol deit blong rolem aot vaccine long ol fo provins ia,”Mr Tarivonda i talem.
“Afta long Tafea, Malampa provins hemi neks we bae yumi rolem aot COVID vaccine long 4 octoba.
Mr Tarivonda i talem se Penama provins hemi long 11 octoba.
Mo Torba provins long 18 octoba.
Mr Tarivonda i talem se target population we Ministry blong Helt i wandem targetem long roll out blong vaccine long Tafea provins hemi ova long 23,000 pipol.
I no longtaem i pas, Ministry blong Health i bin invaetem ol helt ofisiol long Torba, Penama, Malampa mo Tafea blong ko tru long wan wokshop blong finalisem wan micro plan mo budget blong olgeta bifo rolaot i tekem ples.
Director Tarivonda i talem se wokshop ia i tekem tu olgeta long Shefa mo Sanma provins from nomata we rolaot i gohed finis mbe i stil gat sam budget caps we oli nid blong adresem.
Hemi talem se tim i bin kam ap wetem ol gud detail plan mo budget mo presentem plan ia long ol develop patna we oli soem interes long financiol sapot
Mr Tarivonda i talem se taem budget ia bae Director General blong Ministry blong Health, Russel Tamata bae i presentem long Council blong ol Minista miting long Ambae long wik ia blong kavman i lukluk long hem.
tpi_Latn tpi_Latn eng_Latn tpi_Latn tpi_Latn tpi_Latn tpi_Latn tpi_Latn eng_Latn tpi_Latn tpi_Latn tpi_Latn tpi_Latn